**Pasiona porta la robòtica a Rohal, una petita comunitat cambodjana amb accés limitat a la tecnologia i la formació al sector IT**

* *Èxit rotund de la primera edició de #Tech4Cambodia*
* *El suport educatiu als menors és essencial en el país: molts pares prefereixen que els seus fills treballin en comptes d’anar a l’escola en edats molt primerenques*
* *La mitjana d’hores lectives oficials a l’any a Cambodja ronda les 700, lluny de les 1000 recomanades*
* *La taxa bruta d’escolarització se situa al voltant del 56%*
* *ONGs com la Llar d’Infants del Món Cambodja complementen la seva educació per a què els estudiants tinguin el futur a les seves mans*

**Barcelona, 27 de setembre de 2018**. Cambodja segueix sent un país en reconstrucció i amb grans carències bàsiques. Malgrat els recents esforços del govern per a millorar l'accés al sistema educatiu, condicionants com la dispersió geogràfica, malalties i pobresa redueixen dràsticament la inserció escolar. Molts pares prefereixen que els seus fills treballin a què vagin a l'escola en edats molt primerenques. Les hores lectives anuals no arriben a les mínimes recomanades, el futur professional dels joves i el seu dret a l'educació, es ved truncat. Les últimes dades oficials (Unicef) situen entorn al 56% la taxa d'escolarització i la situació es complica encara més al fer el salt a l'educació superior.

Així ho adverteix Pasiona, consultora tecnològica de referència en l'esfera Microsoft, que acaba de tancar amb èxit rotund la primera edició de #Tech4Cambodia. Un projecte d'alt impacte educatiu engegat mitjançant la seva Fundación [T]echdencias i pel qual 2 mestres i 30 Loves de l'ONG Llar d'Infants del Món Cambodja van rebre una formació en robòtica, tecnologia que mai abans havien vist. "El resultat ha sigut immillorable" apunta Clara Planet, responsable de Disseny/UX a Pasiona i professora de #Tech4Cambodia. "Es veien incapaços de muntar un robot i programar-lo per a moure's, però al final ho van aconseguir i va ser tan sorprenent com emocionant, tant per a ells com per als professors".

#Tech4Cambodia sorgeix de la intenció de suplir la falta d'interès i preparació per a les carreres tecnològiques en el país asiàtic. En comunitats rurals com a Rohal, on l'accés a la tecnologia és molt limitat, els joves no troben ni la motivació ni les eines necessàries per a accedir a carreres d'enginyeria informàtica, per exemple. La formació oficial és insuficient i la seva arribada a la universitat, a vegades dramàtica: "han de 'competir' amb alumnes de la capital i sotmetre's a exàmens molt complexos però no ho fan en igualtat de condicions", adverteix Clara Planet. El projecte impulsat per Pasiona treballa per a aquesta igualtat, donant accés a la tecnologia, formant als professors per a garantir la continuïtat, i dotant als alumnes de les skills necessàries per afrontar la seva futura carrera professional i "tenir el futur en les seves mans", conclou.

**UNA SITUACIÓ QUE ESTÁ CANVIANT**

El dèficit del sistema educatiu a Cambodja és palpable. La mitjana d’hores lectives oficials ronda les 700 anuals, molt per sota de les 850-1000 recomanades, segons World Vision International. Aquestes carències educatives són solucionades per projectes com el de la Llar d’Infants del Món Cambodja, que es va iniciar en 2004 com a orfenat i que arriba a l’actualitat convertit en un centre que dóna suport a més de 400 estudiants de la comunitat cambodjana de Rohal.

El rol dels pares és essencial. "Molts no veuen necessari que els seus fills vagin a l'escola, volen que comencin a treballar el més aviat possible per ajudar l'economia familiar". Afortunadament, la situació està canviant, explica Àngels Vila, gestora del programa de la Llar d'Infants del Món Cambodja. "A poc a poc, van veient que els fills d'altres pares acaben el batxillerat, continuen estudiant a les grans ciutats i aconsegueixen un treball amb el qual ajudar a les seves famílies sense haver d'anar a treballar il·legalment a Tailàndia, que és el que normalment fan els nois quan acaben els estudis", afegeix. "És motivador veure com una nena d'una família molt pobre, una vegada ha pogut acabar els seus estudis, pot tornar a casa perquè, a més de ser un exemple per als altres, està fent créixer la seva pròpia comunitat", apunta per la seva part Van Kimnea, directora del centre.

Des de la Llar, i amb l'ajuda del seu Programa de Voluntariat, acompanyen als menors de Rohal des del moment de la seva inserció educativa fins a la seva formació professional. Fins que afronten un futur que per fi està a les seves mans.

🡪 Material, entrevistes i més informació:

**Laura Camino**  
*Responsable de Comunicació*

**(+34) 674 039 978**[lcamino@pasiona.com](mailto:lcamino@pasiona.com)